section_heading: Životopis
paragraph_text: Od 1995. do 2000. godine dopisnikom je hrvatske redakcije Deutsche Wellea. Kolumne je počeo objavljivati 1998. godine u Slobodnoj Dalmaciji, potom dvije godine u Glasu Slavonije, nakon toga je dvije godine glavnim urednikom lista za iseljenike Matica. Potom je tri godine glavnim urednikom Plavog radija, a kasnije će punih sedam godina biti koncesionarom vrlo popularnog Radio Trsata u Rijeci. Od 2006. do 2008. godine kolumnistom je Večernjega lista, no kolumna mu je ukinuta nakon političkih intervencija. Godine 2010. ponovno postaje kolumnistom Večernjega lista. Dujmović je osim toga punih dvanaest godina bio autorom TV talk showa Opasne veze. Vodio je i emisiju Intervju tjedna na Z1 Televiziji. Do sad je objavio četiri knjige kolumni, te knjigu razgovora Razgovori sa dr. Antom Ciligom i VHS o kardinalu Stepincu.